
REFERAT

privind împuternicirea Primarului Municipiului Timişoara pentru semnarea documentelor de licitaţie pentru depozitul de deşeuri nepericuloase în comuna Ghizela

 Prin Hotărârea nr.457/20.12.2005 Consiliul Local al Municipiului Timişoara a aprobat asocierea cu alte consilii locale ale municipiilor, oraşelor şi comunelor judeţului Timiş şi cu Consiliul judeţean Timiş pentru promovarea proiectului „Sistem Integrat de Management al Deşeurilor în Judeţul Timiş” în vederea finanţării din Fondurile de Coeziune ale uniunii Europene.

Prin Hotărârea nr.95/24.02.2009 Consiliul Local al Municipiului Timişoara a aprobat Statutul-cadru şi Actul constitutiv-cadru al Asociaţiei de Dezvoltare Intercomunitară Deşeuri Timiş, iar prin Hotărârea nr.258/30.06.2009  a fost împuternicit Primarul Municipiului Timişoara să să semneze  Actul Constitutiv şi Statutul Asociaţiei de Dezvoltare Intercomunitară Deşeuri Timiş.

De asemenea, prin  Hotărârea nr.212/14.06.2011 Consiliul Local al Municipiului Timişoara a mandatat pe Primarul Municipiului Timişoara să semneze Documentul de Poziţie Privind Modul de Implementare a Proiectului  „Sistem Integrat de Management al Deşeurilor în Judeţul Timiş”.


Având în vedere cele expuse mai sus propunem împuternicirea primarului municipiului Timişoara pentru semnarea documentelor de licitaţie  pentru concesionarea serviciului de operare a depozitului de deşeuri nepericuloase din comuna Ghizela, judeţul Timiş, din cadrul Proiectului „Sistem Integrat de Management al Deşeurilor în Judeţul Timiş”.

